CELEX: 32007D0229
Language: lv
Date: 2007-04-11 00:00:00
Title: 2007/229/EK: Komisijas Lēmums ( 2007. gada 11. aprīlis ), ar kuru groza Lēmumu 2004/452/EK, ar ko nosaka to struktūru sarakstu, kuru pētniekiem zinātniskiem nolūkiem atļauts piekļūt konfidenciāliem datiem (izziņots ar dokumenta numuru K(2007) 1546) (Dokuments attiecas uz EEZ)

14.4.2007   
            
            
               LV
            
            
               Eiropas Savienības Oficiālais Vēstnesis
            
            
               L 99/11
            
         
      KOMISIJAS LĒMUMS
   
   (2007. gada 11. aprīlis),
   ar kuru groza Lēmumu 2004/452/EK, ar ko nosaka to struktūru sarakstu, kuru pētniekiem zinātniskiem nolūkiem atļauts piekļūt konfidenciāliem datiem
   (izziņots ar dokumenta numuru K(2007) 1546)
   (Dokuments attiecas uz EEZ)
   (2007/229/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1997. gada 17. februāra Regulu (EK) Nr. 322/97 par Kopienas statistiku (1), un jo īpaši tās 20. panta 1. punktu,
   tā kā:
   
               (1)
            
            
               Komisijas 2002. gada 17. maija Regulā (EK) Nr. 831/2002, ar ko Padomes Regulu (EK) Nr. 322/97 par Kopienas statistiku īsteno attiecībā uz konfidenciālu datu pieejamību zinātniskiem nolūkiem (2), ir noteikti nosacījumi, atbilstoši kuriem var piešķirt piekļuvi konfidenciāliem datiem, kas nosūtīti Kopienas iestādei, lai zinātniskiem nolūkiem varētu iegūt statistikas secinājumus, un ir izstrādāti Kopienas un valstu iestāžu sadarbības noteikumi, lai šo piekļuvi atvieglotu.
            
         
               (2)
            
            
               Komisijas Lēmumā 2004/452/EK (3) ir sniegts to struktūru saraksts, kuru pētniekiem zinātniskiem nolūkiem atļauts piekļūt konfidenciāliem datiem.
            
         
               (3)
            
            
               Ekonomiskās sadarbības un attīstības organizācija (ESAO), Kanādas Ģimenes un darbaspēka statistikas izpētes nodaļa, Otavā, Ontario, Kanādā, Eiropas Komisijas Kopīgā pētniecības centra ģenerāldirektorāta Krāpšanas apkarošanas nodaļas Ekonometrijas un statistikas atbalsta grupa (ESAF) un Eiropas Komisijas Kopīgā pētniecības centra ģenerāldirektorāta Eiropas pētniecības telpas atbalsta nodaļa (SERA) ir uzskatāmas par struktūrām, kuras atbilst izvirzītajiem nosacījumiem, tāpēc tās jāiekļauj Regulas (EK) Nr. 831/2002 3. panta 1. punkta c) apakšpunktā minēto struktūru, iestāžu un organizāciju sarakstā.
            
         
               (4)
            
            
               Šajā lēmumā noteiktie pasākumi ir saskaņā ar Statistikas datu konfidencialitātes nodrošināšanas komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2004/452/EK pielikumu aizstāj ar šā lēmuma pielikuma tekstu.
   2. pants
   Šis lēmums ir adresēts dalībvalstīm.
   
      Briselē, 2007. gada 11. aprīlī
      
         
            Komisijas vārdā —
         
            Komisijas loceklis
         
         Joaquín ALMUNIA
         
      
   
   
      (1)  OV L 52, 22.2.1997., 1. lpp. Regulā grozījumi izdarīti ar Eiropas Parlamenta un Padomes Regulu (EK) Nr. 1882/2003 (OV L 284, 31.10.2003., 1. lpp.).
   
      (2)  OV L 133, 18.5.2002., 7. lpp. Regulā grozījumi izdarīti ar Regulu (EK) Nr. 1104/2006 (OV L 197, 19.7.2006., 3. lpp.).
   
      (3)  OV L 156, 30.4.2004., 1. lpp. Lēmumā jaunākie grozījumi izdarīti ar Lēmumu 2007/81/EK (OV L 28, 3.2.2007., 23. lpp.).
   
      PIELIKUMS
      
         
            “PIELIKUMS
            STRUKTŪRAS, KURU PĒTNIEKIEM ZINĀTNISKIEM NOLŪKIEM ATĻAUTS PIEKĻŪT KONFIDENCIĀLIEM DATIEM
            Eiropas Centrālā banka
            Spānijas Centrālā banka
            Itālijas Centrālā banka
            Kornelas Universitāte (Ņujorkas štats, Amerikas Savienotās Valstis)
            Politikas zinātņu departaments, Baruhas (Baruch) koledža, Ņujorkas pilsētas Universitāte (Ņujorkas štats, Amerikas Savienotās Valstis)
            Vācijas Centrālā banka
            Eiropas Komisijas Nodarbinātības, sociālo lietu un vienādu iespēju ģenerāldirektorāta Nodarbinātības analizēšanas nodaļa
            Telavivas Universitāte (Izraēla)
            Pasaules Banka
            Prinstonas Universitātes Vudrova Vilsona Valsts un starptautisko lietu skolas Veselības un labklājības centrs, Ņūdžersija, Amerikas Savienotās Valstis
            Čikāgas Universitāte, Ilinoisa, Amerikas Savienotās Valstis
            Ekonomiskās sadarbības un attīstības organizācija (ESAO)
            Ģimenes un darbaspēka statistikas izpētes nodaļa, Otava, Ontario, Kanāda
            Eiropas Komisijas Kopīgā pētniecības centra ģenerāldirektorāta Krāpšanas apkarošanas nodaļas Ekonometrijas un statistikas atbalsta grupa (ESAF)
            Eiropas Komisijas Kopīgā pētniecības centra ģenerāldirektorāta Eiropas pētniecības telpas atbalsta nodaļa (SERA)”